*.................( sz.) napirend*

### Előterjesztve: a Közoktatási, Közművelődési, Sport- és Informatikai Bizottsághoz, az Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2017. december 19-ei ülésére

Tárgy: Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

 Vargáné Luketics Gabriella

 humánszolgáltatási igazgató

 ……………………………………..

 Ötvös Zoltán

 intézményirányítási osztályvezető

Egyeztetve: ………………………………….

 Dankó Virág

alpolgármester

Látta: …………………………………….

 dr. Szalai Tibor

 jegyző

 …………………………………..

 dr. Murai Renáta

 jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) eljárásbeli módosítására teszünk javaslatot az alábbiak szerint:

* A közigazgatási hatósági eljárás és szolgáltatás általános szabályairól szóló 2004. évi CXL. törvény 2018. január 1. napján hatályát veszti és helyébe új eljárási jogszabály, az általános közigazgatási rendtartásról szóló 2016. évi CL. törvény (továbbiakban: Ákr.) lép. Az Ákr. hatályba lépésével egyidejűleg szükséges a korábbi hatályát vesztő törvényre történő hivatkozást módosítani az R-ben is.
* Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény, továbbá az elektronikus ügyintézés részletszabályairól szóló kormányrendelet alapján az elektronikus ügyintézés biztosítása érdekében is szükséges az R. módosítása, nevezetesen a kérelmek benyújtási módjainak korlátozása került törlésre az R-ből.
* A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet **7. §** (1) bekezdése alapján a fenntartó eltérő rendelkezése hiányában az intézményi gyermekétkeztetés esetén a személyi térítési díjat gyermekétkeztetésnél legfeljebb egy havi időtartamra előre kell megfizetni. Az R. módosításában javaslatot teszünk a térítési díjak befizetésének időpontjára, mely a gyakorlatban már évek óta így történik.

Tapasztalataink azonban azt mutatják, hogy egyre gyakrabban fordul elő, hogy szülők csak többszöri figyelmezetésre fizetik be a térítési díjat. A rendeletben meghatározott időpont jogalapot ad arra, hogy hivatalos felszólítást kaphasson az a szülő, aki rendszeresen nem fizeti a térítési díjat. (Ezek a szülők nem szociális helyzetük, hanem feledékenység, hanyagságuk miatt nem fizetnek. A szociális rászorulók normatív alapon és méltányossági alapon is részesülhetnek kedvezményben, vagy ingyenességben.)

* A rendelet melléklete a szülők által fizetett térítési díj mellett tartalmazza az Önkormányzat által az étkeztetést biztosító szolgáltatónak fizetett szolgáltatási díjat is.

Ez a szolgáltatási díj az Önkormányzat és a beszállító között létrejött vállalkozási szerződésben rögzített díj, melynek módosítása nem befolyásolja a szülők által fizetetteket, ezért javasoljuk, hogy a rendelet mellékletében ez ne szerepeljen.

Az előterjesztést véleményező bizottságok észrevételeiket a testületi ülésen szóban ismertetik.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet elfogadásához minősített többségű szavazati arány szükséges.

Budapest, 2017. december 12.

 Dr. Láng Zsolt

 Polgármester

Budapest Főváros II. Kerületi Önkormányzat Képviselő-testületének …/.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdésének a) pontjában, a szociális igazgatásról és szociális ellátásokról szóló 1993. évi III. törvény (továbbiakban: Szt.) 32. § (1) bekezdés b) pontjában, az Szt. 132. § (4) bekezdés g) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva a következőket rendeli el:  |
| A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) „1. § (2) E rendelet által nem szabályozott kérdésekben az Szt., a Gyvt. és ezek végrehajtására kiadott jogszabályok, továbbá *a közigazgatási hatósági eljárás és szolgáltatás általános szabályairól szóló 2004. évi CXL. törvény* rendelkezéseit kell alkalmazni.” | 1.§*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)* 1. § (2) bekezdése helyébe az alábbi rendelkezés lép: „(2)E rendelet által nem szabályozott kérdésekben az Szt., a Gyvt. és ezek végrehajtására kiadott jogszabályok, továbbá az általános közigazgatási rendtartásról szóló 2016. évi CL. törvény rendelkezéseit kell alkalmazni.” |
| R. 4.§ (1)1. „Az e rendeletben szabályozott támogatások, ellátások iránti kérelmeket a (3)-(5) bekezdésekben foglaltak kivételével a Budapest II. kerületi Polgármesteri Hivatal (továbbiakban: Hivatal) Humánszolgáltatási Igazgatóságának Ellátási Osztályán (a továbbiakban: Ellátási Osztály) lehet benyújtani az e célra rendszeresített, e rendelet mellékletét képező nyomtatványokon, az abban felsorolt kötelező mellékletek csatolásával *személyesen vagy postai úton.”*
 | 2. § R. 4.§ (1) bekezdése helyébe az alábbi rendelkezés lép:„(1) Az e rendeletben szabályozott támogatások, ellátások iránti kérelmeket a (3)-(5) bekezdésekben foglaltak kivételével a Budapest II. kerületi Polgármesteri Hivatal (továbbiakban: Hivatal) Humánszolgáltatási Igazgatóságának Ellátási Osztályához (a továbbiakban: Ellátási Osztály) lehet benyújtani az e célra rendszeresített, e rendelet mellékletét képező nyomtatványokon, az abban felsorolt kötelező mellékletek csatolásával.” |
| R. 43.§„A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjat a 3. mellékletben foglaltak alapján kell megállapítani.” | 3.§R. 43. §-a helyébe az alábbi rendelkezés lép:„(1) A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjat a 3. mellékletben foglaltak alapján kell megállapítani.(2) A térítési díj összegét a térítési díj megfizetésére köteles személy a tárgyhó tekintetében előre, a tárgyhót megelőző hónap 10. napjáig köteles megfizetni, kivételt képeznek a nyári napközis táborok és a gyermek- és családos üdültetésért fizetendő térítési díjak.” |
|  | 4.§R. 3. melléklete helyébe e rendelet 1. melléklete lép.  |
|  | 5.§E rendelet 2018. január 1. napján lép hatályba és az azt követő napon törvény erejénél fogva hatályát veszti. |

Budapest Főváros II. Kerületi Önkormányzat Képviselő-testületének …/2017.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdésének a) pontjában, a szociális igazgatásról és szociális ellátásokról szóló 1993. évi III. törvény (továbbiakban: Szt.) 32. § (1) bekezdés b) pontjában, az Szt. 132. § (4) bekezdés g) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29. § (1)-(2) bekezdéseiben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. pontjában meghatározott feladatkörében eljárva a következőket rendeli el:

1.§

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)* *1. § (2) bekezdése helyébe az alábbi rendelkezés lép:*

„(2)E rendelet által nem szabályozott kérdésekben az Szt., a Gyvt. és ezek végrehajtására kiadott jogszabályok, továbbá az általános közigazgatási rendtartásról szóló 2016. évi CL. törvény rendelkezéseit kell alkalmazni.”

2. §

 *R. 4.§ (1) bekezdése helyébe az alábbi rendelkezés lép:*

„(1) Az e rendeletben szabályozott támogatások, ellátások iránti kérelmeket a (3)-(5) bekezdésekben foglaltak kivételével a Budapest II. kerületi Polgármesteri Hivatal (továbbiakban: Hivatal) Humánszolgáltatási Igazgatóságának Ellátási Osztályához (a továbbiakban: Ellátási Osztály) lehet benyújtani az e célra rendszeresített, e rendelet mellékletét képező nyomtatványokon, az abban felsorolt kötelező mellékletek csatolásával.”

3.§

*R. 43. §-a helyébe az alábbi rendelkezés lép:*

„(1) A bölcsődében, óvodában, általános iskolai napközi otthonokban, nyári napközis táborban, általános és középfokú iskolai menzai ellátás keretében biztosított étkeztetésért, valamint a gyermek- és családos üdültetésért fizetendő térítési díjat a 3. mellékletben foglaltak alapján kell megállapítani.

(2) A térítési díj összegét a térítési díj megfizetésére köteles személy a tárgyhó tekintetében előre, a tárgyhót megelőző hónap 10. napjáig köteles megfizetni, kivételt képeznek a nyári napközis táborok és a gyermek- és családos üdültetésért fizetendő térítési díjak.”

4.§

R. 3. melléklete helyébe e rendelet 1. melléklete lép.

5.§

E rendelet 2018. január 1. napján lép hatályba és az azt követő napon törvény erejénél fogva hatályát veszti.

ÁLTALÁNOS INDOKOLÁS

Az R. módosítását részben magasabb szintű jogszabályok változása, részben az egyes eljárásbeli rendelkezéseinek szükségszerű pontosítása indokolta.

RÉSZLETES INDOKOLÁS

1.§-hoz: Az Ákr. hatályba lépésével egyidejűleg szükséges az új közigazgatási eljárásrendre történő hivatkozást beemelni az R-be.

2.§-hoz: Az elektronikus ügyintézéshez a kérelmek benyújtási módjainak szűkítése kiiktatásra került az R-ből.

3. §-hoz:A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet **7. §** (1) bekezdése alapján a fenntartó eltérő rendelkezése hiányában az intézményi gyermekétkeztetés esetén a személyi térítési díjat gyermekétkeztetésnél legfeljebb egy havi időtartamra előre kell megfizetni. Az R.módosítása meghatározza térítési díjak befizetésének időpontját.

4. §-hoz: Az R. 3. melléklete a szülők által fizetett térítési díj mellett tartalmazta az Önkormányzat által az étkeztetést biztosító szolgáltatónak fizetett szolgáltatási díjat is.

Ez a szolgáltatási díj az Önkormányzat és a beszállító között létrejött vállalkozási rögzített díj, melynek módosítása nem befolyásolja a szülők által fizetetteket, ezért szükségtelen annak megjelenítése az R-ben. Az R. 3. melléklete a módosítással csak a fizetendő személyi térítési díjakat tartalmazza.

5. §-hoz: A hatályba lépésről rendelkezik.

*1. melléklet* a ……….. önkormányzati rendelethez

*3. melléklet* a 3/2015.(II.27.) önkormányzati rendelethez

|  |  |
| --- | --- |
| A | B |
| Intézménytípusmegnevezése | Nyersanyagköltségnettó Ft/nap |
| *Bölcsőde* | 419,- |
| ebből reggeli | 84,- |
|  tízórai | 42,- |
|  ebéd  | 209,- |
|  uzsonna | 84,- |
| *Óvoda* | 354,- |
| ebből tízórai | 57,- |
|  ebéd | 240,- |
|  uzsonna  | 57,- |
| *Általános iskola* | 399,5 |
| ebből tízórai | 60,6 |
|  ebéd | 279,9 |
|  uzsonna | 59,- |
| *Középiskola ebéd* | 285,6 |
|  |  |
|  |  |
| *Üdültetés*  |  |
|  gyermeküdültetés Velence Balatonfenyves | 1.712,-2.176,- |
|  Pedagógusok és  alkalmazottak | 771,- |
|  Üdültetés igénybevevő  vendég teljes ellátással | 3979,-. |
|  Üdültetés igénybevevő  vendég csak szállás | 1441,- |
|  Családos üdültetés | 860,-  |
|  |  |

*Időszakos gyermekfelügyelet\*\**

|  |
| --- |
| Megnevezés |
| Térítési díj |  |
| Egész nap 7-18 óráig | 3.450.- Ft | + igénybevett étkezés önköltségi áron |
| Délelőtt 7-12 óráig | 2.484.- Ft | + igénybevett étkezés önköltségi áron |
| Délután 12-18 óráig | 1.829.- Ft | + igénybevett étkezés önköltségi áron |

*Játszócsoport\*\* (új szolgáltatás):*

|  |  |
| --- | --- |
| Megnevezés | Működés |
| Térítési díj |  |
| 1 alkalom | Keddi napokon  | 1.200.- Ft | + igénybevett étkezés önköltségi áron |

*További szolgáltatások\*\*:*

|  |  |  |  |
| --- | --- | --- | --- |
| Megnevezés | Működés | Térítési díj  | Megjegyzés |
| Ambuláns fejlesztés | Hétköznap 10-18 óráig | 3.000.- Ft/ óra | Tornaszoba, egyéni fejlesztőszoba, hidroterápiás medence használata fejlesztőszakemberrel |
| Sószoba használat | Hétköznap12-18 óráig  | 500.- Ft/20 perc | Max. 1 szülő + két gyermek |
| Nyújtott nyitva tartás | Hétköznap18-20 óráig | Minden megkezdett óra 1.500.- Ft | Előzetes igénybejelentés alapján |

\*\*Mentes az ÁFA alól az a szolgáltatás – az étkeztetés kivételével, ha annak fejében járó ellenérték külön térítendő meg – és az ahhoz szorosan kapcsolódó termékértékesítés, amelyet bölcsődei ellátás keretében közszolgáltató ilyen minőségben teljesít (az általános forgalmi adóról szóló 2007. évi CXXVII. törvény 85. § (1) bekezdésének h) pontja értelmében).